 Okungajwayelekile amawele embesa amanye IOL IsolezweOkungajwayelekile amawele embesa amanyeIzindaba 19 March 2017, 10:45am NHLANHLA MATHONSIAMAWELE amane uthando lwawo oluvutha amalangabi, uMsindisi nomfowabo uNduduzo Mbiza bebembesa izingoduso zabo izolo ngoMgqibelo, uSamukelisiwe noSanelisiwe Msimanga, eMadadeniKUQOPHEKE umlando izolo ngoMgqibelo amawele akwaMbiza eMpumalanga, eHammarsdale, e-Unit 3, embesa izingoduso zawo nazo ezingamawele zakwaMsimanga e-Unit 6 eMadadeni, eNewcastle.UMsindisi newele lakhe uNduduzo Mbiza 25, bebembesa izingoduso zabo oSamukelisiwe noSanelisiwe Msimanga 22 emcimbini obunezihlobo nabazalwane kwazise bayiZayoni zaseHoly Church of God eMpumalanga.Unina wabakhwenyana uNkk Nomthandazo Mbiza 44 obezwakala ephuphuma yinjabulo, utshele Isolezwe ngeSonto, ukuthi lokhu bakuthatha njengesibusiso emndenini ukuthi owele babesothandweni ngale ndlela. Ayijwayelekile le nto, sifisa sengathi bangagcina beshadile, kusho yena.Uveze ukuthi njengoba bebembesa izolo indlela ebheke emshadweni isivuthiwe.UNkk Mbiza uthe elilodwa iwele alisebenzi kanti elinye libamba amatoho.Sizohlanganisa kuyoze kulunge maqondana namalobolo nomshado, usho kanje.Lezi zithandani kuthiwa zahlangana emshadweni ezazimenywe kuwo wasenkonzweni eMadadeni ngoDisemba 2015. USamukelisiwe noSanelisiwe bafunda ngokwehlukana e-Durban University of Technology DUT naseBerea Technical College eThekwini. 